રમેશ સોલંકી
રમેશ સોલંકી અથવા રમેશ રાજપૂત (English: Ramesh Solanki), મુંબઈમાં રહેતા એક એકટીવિસ્ટ (સક્રિયતાવાદી) છે. તેઓ ટ્વિટર પર અને FIR કરવામાં સક્રિય છે.

રાજકીય જોડાણ 
રમેશ સોલંકી શિવસેના સાથે જોડાયેલા હતા. પક્ષના IT સેલના સૅક્રેટરી અને ગુજરાતના સંપર્ક પ્રમુખ ની જવાબદારી નિભાવતા હતા. સાથે જ તેઓ પોતાને સમાજસેવક અને હિંદુત્વવાદી તરીકે ઓળખાવે છે. ૨૬મી નવેમ્બર ૨૦૧૯ ના રોજ તેમણે શિવસેનાના રાષ્ટ્રવાદી કૉંગ્રેસ પક્ષ અને કૉંગ્રેસ સાથેના ગઠબંધનને લઈને પક્ષમાંથી રાજીનામું આપ્યું.

સક્રિયતા

ટિક્ટોકના સભ્યોની વિરુદ્ધ ફરિયાદ 
જુલાઈ ૨૦૧૯ માં અમુક વ્યક્તિઓએ ઝારખંડમાં થયેલ તબરેઝ અંસારીની હત્યાનો બદલો લેવા વિડીયો બનાવ્યો હતો. જેમાં રમેશ સોલંકીએ ૮ મી જુલાઈ ૨૦૧૯ ના રોજ લોકમાન્ય ટિળક પોલીસ સ્ટેશન, મુંબઈ ખાતે  ફૈઝલ શૈખ, હસનૈન ખાન, ફૈઝ બલોચ અને અદનાન શેખની વિરુદ્ધ માં ફરિયાદ નોંધાવી હતી અને તેમને જેલમાં મોકલવા માંગણી કરી હતી. ટિક્ટોકે આ વિડીયો દૂર કરી તે લોકોને પ્રતિબંધિત કર્યાં હતા અને પછી મુંબઈ સાઇબર સેલે પણ ફરિયાદ નોંધી હતી.

નેટફ્લિક્સ ની સામે ફરિયાદ 
સોલંકીએ નેટફ્લિક્સની સામે હિંદુવિરોધી શૉ પ્રદર્શિત કરવા બદલ સપ્ટેમ્બર ૨૦૧૯ માં ફરિયાદ નોંધાવી હતી. તેને ભારતમાં પ્રતિબંધિત કરવા અથવા તો સેન્સર બોર્ડની નીચે લાવવા માટે માંગણી કરી હતી. આ જ સમયગાળા દરમિયાન ટ્વિટર પર #BanNetflixIndia પણ ટ્રેન્ડ થવા લાગ્યું હતું.

સંદર્ભ 

રાજકારણી